ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล อาศัยอํานาจตามความในมาตรา 118 (1) และ มาตรา 139 (4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 3 ข้อ 6 และข้อ 16 โดยได้รับความเห็นชอบจากคณะกรรมการ ก.ล.ต. และ ข้อ 4 ข้อ 8 ข้อ 9 ข้อ 18 (1) และ (2) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานออกข้อกําหนดไว้ดังต่อไปนี้ข้อ ๑ ในประกาศนี้"การบริการธุรกรรมทางอิเล็กทรอนิกส์" หมายความว่า การบริการธุรกรรมที่ใช้วิธีการทางอิเล็กทรอนิกส์ทั้งหมดหรือแต่บางส่วน เช่น เครื่องฝากถอนเงินอัตโนมัติ (automatic teller machine) บริการธนาคารทางโทรศัพท์ (telebanking) อินเทอร์เน็ต หรือสื่ออื่นใดที่มีลักษณะเดียวกัน"เงินทุนโครงการ" หมายความว่า วงเงินที่บริษัทจัดการกองทุนรวมสามารถจําหน่ายหน่วยลงทุนได้ไม่เกินวงเงินดังกล่าว ซึ่งระบุไว้ในโครงการจัดการกองทุนรวม "เงินทุนจดทะเบียน" หมายความว่า เงินทุนที่บริษัทจัดการกองทุนรวมได้รับจากการจําหน่ายหน่วยลงทุนและนํามาจดทะเบียนไว้กับสํานักงาน"ตัวแทนสนับสนุน" หมายความว่า บุคคลซึ่งบริษัทจัดการกองทุนรวมตั้งให้เป็นตัวแทนในการขายหรือรับซื้อคืนหน่วยลงทุน"บริษัทจดทะเบียน" หมายความว่า บริษัทที่มีหุ้นได้รับการจดทะเบียนหรือได้รับอนุญาตให้ทําการซื้อขายได้ในตลาดหลักทรัพย์แห่งประเทศไทย "ผู้ลงทุนประเภทสถาบัน" หมายความว่า(1) ธนาคารพาณิชย์(2) บริษัทเงินทุน (3) บริษัทหลักทรัพย์ที่ซื้อหน่วยลงทุนเพื่อเป็นทรัพย์สินของตนเอง หรือเพื่อการบริหารกองทุนส่วนบุคคล หรือเพื่อการจัดการโครงการลงทุนที่จัดตั้งขึ้นตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ (4) บริษัทเครดิตฟองซิเอร์ (5) บริษัทประกันภัย (6) นิติบุคคลที่มีกฎหมายเฉพาะจัดตั้งขึ้นซึ่งมิได้เป็นบุคคลตาม (9) (7) ธนาคารแห่งประเทศไทย (8) สถาบันการเงินระหว่างประเทศ (9) ส่วนราชการและรัฐวิสาหกิจตามกฎหมายว่าด้วยวิธีการงบประมาณ (10) กองทุนเพื่อการฟื้นฟูและพัฒนาระบบสถาบันการเงิน (11) กองทุนบําเหน็จบํานาญข้าราชการ (12) กองทุนสํารองเลี้ยงชีพ(13) กองทุนรวมตามกฎหมายว่าด้วยหลักทรัพย์และตลาดหลักทรัพย์ (14) นิติบุคคลที่มีเงินลงทุนในหลักทรัพย์ตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป (15) นิติบุคคลที่มีผู้ถือหุ้นเป็นบุคคลตาม (1) ถึง (14) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด (16) ผู้ลงทุนต่างประเทศซึ่งมีลักษณะเดียวกับผู้ลงทุนตาม (1) ถึง (15) โดยอนุโลม (17) นิติบุคคลตามที่สํานักงานอนุญาตเป็นรายกรณี ซึ่งนิติบุคคลนั้นต้องประกอบธุรกิจหลักสอดคล้องกับธุรกิจหลักที่กองทุนรวมต้องการลงทุนตามที่กําหนดไว้ในนโยบายการลงทุน "หนังสือชี้ชวน" หมายความว่า หนังสือชี้ชวนที่มีรายละเอียดตามที่กําหนดโดยประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหนังสือชี้ชวนเสนอขายหน่วลงทุนของกองทุนรวม "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ การจัดตั้งกองทุนรวมและการขายหน่วยลงทุนให้เป็นไปตามภาค 1 และการเข้าทําสัญญารับจัดการกองทุนส่วนบุคคลให้เป็นไปตามภาค 2 อื่นๆ ๑ การจัดตั้งกองทุนรวมและการขายหน่วยลงทุน หมวด ๑ หลักเกณฑ์ทั่วไป ส่วน ๑ ลักษณะและประเภทของกองทุนรวม ข้อ ๓ การยื่นคําขอจัดตั้งกองทุนรวมจะกระทําได้ต่อเมื่อกองทุนรวมที่จะจัดตั้งนั้นมีลักษณะใดลักษณะหนึ่งดังต่อไปนี้ (1) กองทุนรวมเพื่อผู้ลงทุนทั่วไป (retail fund) (2) กองทุนรวมเพื่อผู้ลงทุนประเภทสถาบัน (non-retail fund) ซึ่งหมายถึง กองทุนรวมที่มีผู้ถือหน่วยลงทุนทั้งหมดเป็นผู้ลงทุนประเภทสถาบันข้อ ๔ กองทุนรวมที่ยื่นคําขอจัดตั้งตามข้อ 3 จะต้องเป็นกองทุนรวมประเภทดังต่อไปนี้ (1) กองทุนรวมทั่วไป อันได้แก่ (ก) กองทุนรวมตราสารแห่งทุน (equity fund) ซึ่งหมายถึง กองทุนรวมที่มีนโยบายการลงทุนในหรือมีไว้ซึ่งตราสารแห่งทุนโดยเฉลี่ยในรอบปีบัญชีไม่น้อยกว่าร้อยละหกสิบห้าของมูลค่าทรัพย์สินสุทธิของกองทุนรวม (ข) กองทุนรวมตราสารแห่งหนี้ (fixed income fund) ซึ่งหมายถึง กองทุนรวมที่มีนโยบายการลงทุนในหรือมีไว้ซึ่งเงินฝาก ตราสารแห่งหนี้ หรือหลักทรัพย์หรือทรัพย์สินอื่นหรือการหาดอกผลโดยวิธีอื่นตามที่สํานักงานกําหนดตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุน (ค) กองทุนรวมผสม (mixed fund) ซึ่งหมายถึง กองทุนรวมที่มีนโยบายการลงทุนในหรือมีไว้ซึ่งหลักทรัพย์และทรัพย์สินตลอดจนการหาดอกผลโดยวิธีอื่น โดย สัดส่วนการลงทุนตามนโยบายดังกล่าวขึ้นอยู่กับการตัดสินใจของบริษัทจัดการกองทุนรวมตามความเหมาะสมกับสภาวการณ์ในแต่ละขณะ หรือกําหนดสัดส่วนการลงทุนในตราสารแห่งทุนในขณะใดขณะหนึ่งน้อยกว่าร้อยละหกสิบห้าของมูลค่าทรัพย์สินสุทธิของกองทุนรวม (2) กองทุนรวมพิเศษ อันได้แก่ (ก) กองทุนรวมหน่วยลงทุน (fund of funds) ซึ่งหมายถึง กองทุนรวมที่มีนโยบายการลงทุนในหรือมีไว้ซึ่งหน่วยลงทุนและใบสําคัญแสดงสิทธิที่จะซื้อหน่วยลงทุน ของกองทุนรวมโดยเฉลี่ยในรอบปีบัญชีไม่น้อยกว่าร้อยละหกสิบห้าของมูลค่าทรัพย์สินสุทธิของกองทุนรวม (ข) กองทุนรวมตลาดเงิน (money market fund) ซึ่งหมายถึง กองทุนรวม ที่มีนโยบายการลงทุนในหรือมีไว้ซึ่งเงินฝาก ตราสารแห่งหนี้ หรือหลักทรัพย์หรือ ทรัพย์สินอื่นหรือการหาดอกผลโดยวิธีอื่นตามที่สํานักงานกําหนดตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุน ซึ่งมีกําหนดชําระคืนเมื่อทวงถามหรือจะครบกําหนดชําระคืนหรือมีอายุสัญญาไม่เกินหนึ่งปีนับแต่วันที่ลงทุนในทรัพย์สินหรือเข้าทําสัญญาเหล่านั้น (ค) กองทุนรวมมีประกัน (guaranteed fund) ซึ่งหมายถึง กองทุนรวมที่บริษัทจัดการกองทุนรวมจัดให้มีบุคคลอื่นประกันว่าหากผู้ถือหน่วยลงทุนได้ถือหน่วยลงทุนจนครบตามระยะเวลาที่กําหนด ผู้ถือหน่วยลงทุนจะได้รับชําระเงินลงทุน หรือเงินลงทุนและผลตอบแทน จากการไถ่ถอนหรือการขายคืนหน่วยลงทุน แล้วแต่กรณี ตามจํานวนเงินที่ประกันไว้ (ง) กองทุนรวมคุ้มครองเงินต้น (capital protected fund) ซึ่งหมายถึง กองทุนรวมที่บริษัทจัดการกองทุนรวมวางแผนการลงทุนเพื่อให้ความคุ้มครองเงินลงทุนของผู้ถือหน่วยลงทุน ทั้งนี้ ตามที่ระบุไว้ในโครงการจัดการกองทุนรวม (จ) กองทุนรวมที่มีการกระจายการลงทุนน้อยกว่าเกณฑ์มาตรฐาน (specific fund) ซึ่งหมายถึง กองทุนรวมที่มีนโยบายในการกระจายการลงทุนน้อยกว่ามาตรฐานการกระจายการลงทุนที่สํานักงานกําหนดสําหรับกองทุนรวมทั่วไปตาม (1) (ฉ) กองทุนรวมดัชนี (index fund) ซึ่งหมายถึง กองทุนรวมที่มีนโยบายสร้างผลตอบแทนให้แก่ผู้ถือหน่วยลงทุนตามการเคลื่อนไหวของดัชนีราคาหลักทรัพย์ที่ระบุไว้ในโครงการจัดการกองทุนรวม โดยดัชนีราคาหลักทรัพย์ดังกล่าวต้องได้รับการยอมรับจากสํานักงาน (ช) กองทุนรวมที่ลงทุนในต่างประเทศ (foreign investment fund) ซึ่งหมายถึงกองทุนรวมที่มีนโยบายเพื่อนําเงินที่ได้จากการจําหน่ายหน่วยลงทุนในประเทศไปลงทุนในต่างประเทศ (ซ) กองทุนรวมเพื่อแก้ไขปัญหาการดํารงเงินกองทุนของธนาคารพาณิชย์ ซึ่งหมายถึง กองทุนรวมที่มีนโยบายการลงทุนเพื่อแก้ไขปัญหาการดํารงเงินกองทุนของธนาคารพาณิชย์ (ฌ) กองทุนรวมวายุภักษ์ ซึ่งหมายถึง กองทุนรวมที่จัดตั้งขึ้นตามมติคณะรัฐมนตรี เมื่อวันที่ 1 กรกฎาคม พ.ศ. 2546 (ญ) กองทุนรวมเพื่อการเลี้ยงชีพ ซึ่งหมายถึง กองทุนรวมที่มีวัตถุประสงค์ในการส่งเสริมการออมระยะยาวเพื่อการเลี้ยงชีพของผู้ถือหน่วยลงทุน (ฎ) กองทุนรวมสําหรับผู้ลงทุนในต่างประเทศ ซึ่งหมายถึง กองทุนรวมที่เสนอขายหน่วยลงทุนทั้งหมดแก่บุคคลซึ่งไม่มีภูมิลําเนาในประเทศไทย (ฏ) กองทุนรวมหุ้นระยะยาว ซึ่งหมายถึง กองทุนรวมตราสารแห่งทุนที่นําเงินที่ได้จากการจําหน่ายหน่วยลงทุนไปลงทุนในหรือมีไว้ซึ่งหุ้นสามัญของบริษัทจดทะเบียนไม่ต่ํากว่าร้อยละหกสิบห้าของมูลค่าทรัพย์สินสุทธิของกองทุนรวม ข้อ ๕ การตั้งชื่อกองทุนรวมที่ขออนุมัติจัดตั้งและจัดการ จะต้องไม่มีข้อความที่อาจทําให้ผู้ลงทุนเกิดความเข้าใจผิดในลักษณะและประเภทของกองทุนรวมนั้น ส่วน ๒ การยื่นคําขอและการอนุมัติการจัดตั้งและจัดการกองทุนรวม ข้อ ๖ การขออนุมัติจัดตั้งและจัดการกองทุนรวม ให้บริษัทจัดการกองทุนรวมยื่นคําขอเป็นหนังสือพร้อมทั้งเอกสารหลักฐานประกอบคําขอดังต่อไปนี้ (1) รายละเอียดของโครงการจัดการกองทุนรวมตามรายการที่กําหนดไว้ในระบบพิจารณาคําขอจัดตั้งกองทุนรวม (Mutual Fund Approval System (MFAS)) ซึ่งบริษัท ต้องยื่นรายละเอียดของโครงการดังกล่าวผ่านระบบข้างต้นที่สํานักงานจัดไว้เพื่อการดังกล่าวด้วย (2) ร่างข้อผูกพันระหว่างผู้ถือหน่วยลงทุนกับบริษัทจัดการกองทุนรวม ซึ่งมีสาระสําคัญอย่างน้อยตามที่กําหนดในมาตรา 119 และในกรณีที่เป็นการขออนุมัติจัดตั้งและ จัดการกองทุนรวมเพื่อผู้ลงทุนประเภทสถาบัน ร่างข้อผูกพันต้องมีข้อจํากัดการโอนหน่วยลงทุนว่าบริษัทหรือนายทะเบียนหน่วยลงทุนจะปฏิเสธการลงทะเบียนการ โอนหน่วยลงทุน หากมีการโอนหน่วยลงทุนให้แก่บุคคลอื่นที่มิใช่ผู้ลงทุนประเภทสถาบันตามที่ระบุไว้ในโครงการ (3) ร่างสัญญาแต่งตั้งผู้ดูแลผลประโยชน์ของกองทุนรวม (4) ร่างหนังสือชี้ชวนข้อ ๗ ในการพิจารณาคําขออนุมัติจัดตั้งและจัดการกองทุนรวม สํานักงานอาจแจ้งให้บริษัทจัดการกองทุนรวมส่งหรือแก้ไขเอกสารตามข้อ 6 ให้ครบถ้วนถูกต้อง หรือให้ส่งเอกสารหลักฐานอื่นเพิ่มเติมได้ ในกรณีที่บริษัทจัดการกองทุนรวมไม่ดําเนินการตามระยะเวลาที่สํานักงานแจ้งตามวรรคหนึ่ง ให้ถือว่าบริษัทที่ยื่นคําขออนุมัติจัดตั้งและจัดการกองทุนรวมไม่ประสงค์จะขออนุมัติจัดตั้งและจัดการกองทุนรวมอีกต่อไป เว้นแต่บริษัทจะแสดงให้เห็นได้ว่าการที่มิได้ดําเนินการตามที่สํานักงานแจ้งภายในกําหนดเวลาดังกล่าวเป็นเพราะเหตุสุดวิสัยหรือมีเหตุสมควร ข้อ ๘ การยื่นคําขอจัดตั้งและจัดการกองทุนรวมเพื่อผู้ลงทุนประเภทสถาบัน เมื่อสํานักงานรับคําขอและเอกสารหลักฐานที่ถูกต้องและครบถ้วนตามข้อ 6 แล้ว ให้ถือว่าสํานักงานอนุมัติให้จัดตั้งและจัดการกองทุนรวมดังกล่าวได้ข้อ ๙ บริษัทจัดการกองทุนรวมที่ได้รับอนุมัติให้จัดตั้งและจัดการกองทุนรวม ต้องจัดให้มีข้อผูกพันระหว่างผู้ถือหน่วยลงทุนกับบริษัท สัญญาแต่งตั้งผู้ดูแลผลประโยชน์ของกองทุนรวม และหนังสือชี้ชวน โดยมีสาระสําคัญไม่ต่างจากร่างข้อผูกพัน ร่างสัญญาแต่งตั้ง และร่างหนังสือชี้ชวนที่ผ่านการอนุมัติจากสํานักงานส่วน ๓ การเสนอขายหน่วยลงทุน ข้อ ๑๐ ก่อนการเสนอขายหน่วยลงทุนครั้งแรกหรือก่อนการเสนอขายหน่วยลงทุนเพื่อการเพิ่มเงินทุนจดทะเบียนของกองทุนรวมปิด ให้บริษัทจัดการกองทุนรวมจัดส่งหนังสือชี้ชวนส่วนสรุปข้อมูลสําคัญให้สํานักงานไม่น้อยกว่าหนึ่งวันทําการก่อนการเริ่มจัดส่ง แจกจ่าย หรือจัดให้มีหนังสือชี้ชวนให้แก่ผู้ลงทุน และให้จัดส่งเอกสารดังกล่าวผ่านระบบรับและเผยแพร่ข้อมูลหนังสือชี้ชวน และการรายงานของกองทุนรวม (Mutual Fund Report and Prospectus (MRAP)) ของสํานักงานด้วย และหากมีการเปลี่ยนแปลงข้อมูลดังกล่าว ให้บริษัทดําเนินการให้ข้อมูลที่จัดส่งนั้นมีข้อมูลที่เป็นปัจจุบันโดยไม่ชักช้าและให้กระทําผ่านระบบข้างต้นด้วยข้อ ๑๑ ในการเสนอขายหน่วยลงทุน บริษัทจัดการกองทุนรวมต้องจัดให้มีการแจกจ่ายข้อมูลที่เป็นสาระสําคัญเกี่ยวกับหน่วยลงทุนและกองทุนรวมให้แก่ผู้ลงทุนอย่างเพียงพอ สําหรับข้อมูลที่เป็นรายละเอียดของโครงการจัดการกองทุนรวม ให้บริษัทจัดเตรียมไว้เพื่อให้ผู้ลงทุนตรวจดูหรือร้องขอได้ ทั้งนี้ ข้อมูลดังกล่าวต้องเป็นปัจจุบันอยู่ตลอดเวลา ข้อ ๑๒ บริษัทจัดการกองทุนรวมต้องเสนอขายหน่วยลงทุนภายในหนึ่งปีนับแต่วันที่ได้รับอนุมัติให้จัดตั้งและจัดการกองทุนรวมและต้องเป็นไปตามข้อกําหนดในหนังสือชี้ชวน และ ในระหว่างระยะเวลาการเสนอขายหน่วยลงทุนของกองทุนรวมครั้งแรก บริษัทอาจเสนอขายหน่วยลงทุนเกินเงินทุนโครงการได้ไม่เกินร้อยละสิบห้าของเงินทุนโครงการ หากบริษัทแสดงความประสงค์ดังกล่าวไว้อย่างชัดเจนในโครงการจัดการกองทุนรวม และให้ถือว่าจํานวนเงินที่ได้จากการจําหน่ายหน่วยลงทุนเกินจํานวนดังกล่าวเป็นเงินทุนโครงการแทนข้อ ๑๓ ให้บริษัทจัดการกองทุนรวมจัดให้มีใบจองซื้อหน่วยลงทุนหรือใบคําสั่งซื้อหน่วยลงทุน โดยใบจองซื้อและใบคําสั่งซื้อดังกล่าวต้องมีคําเตือนว่า"การลงทุนในหน่วยลงทุนมิใช่การฝากเงิน และมีความเสี่ยงของการลงทุน ผู้ถือหน่วยลงทุนอาจได้รับเงินลงทุนคืนมากกว่าหรือน้อยกว่าเงินลงทุนเริ่มแรก และผู้ลงทุนควรซื้อขายหน่วยลงทุนกับบุคคลที่ได้รับความเห็นชอบ" และสําหรับกองทุนรวมเปิดให้มีคําเตือนเพิ่มเติมว่า "และอาจไม่ได้รับชําระเงินค่าขายคืนหน่วยลงทุนภายในระยะเวลาที่กําหนด หรืออาจไม่สามารถขายคืนหน่วยลงทุนได้ตามที่ได้มีคําสั่งไว้" ข้อ ๑๔ ในการเสนอขายหน่วยลงทุนของกองทุนรวมเพื่อผู้ลงทุนทั่วไป ให้บริษัทจัดการกองทุนรวมปฏิบัติดังต่อไปนี้ด้วย (1) ข้อกําหนดหรือเงื่อนไขการซื้อหน่วยลงทุนขั้นต่ําของผู้ลงทุนแต่ละราย ต้องไม่กําหนดไว้สูงกว่าห้าหมื่นบาท (2) กําหนดระยะเวลาการเสนอขายหน่วยลงทุนครั้งแรกไม่ต่ํากว่าเจ็ดวัน (3) ประชาสัมพันธ์การขายหน่วยลงทุนอย่างกว้างขวางและผ่านสื่อที่มีการกระจายในวงกว้าง เช่น หนังสือพิมพ์ วิทยุ โทรทัศน์ ใบปลิว แผ่นพับ เป็นต้น (4) จัดให้มีระบบในการจัดสรรหน่วยลงทุนที่เหมาะสมและเป็นธรรมต่อผู้ซื้อหน่วยลงทุน (5) การกําหนดเงื่อนไขหรือข้อสงวนสิทธิในการจําหน่ายหน่วยลงทุน ต้องไม่มีลักษณะเป็นการจํากัดกลุ่มผู้ลงทุนอันทําให้ไม่มีการกระจายการจําหน่ายหน่วยลงทุนอย่างเพียงพอ ในกรณีที่มีบุคคลใดซื้อหน่วยลงทุนของกองทุนรวมที่เสนอขายหน่วยลงทุนแก่ผู้ลงทุนในวงกว้างทั้งหมดเพื่อขายต่อ หรือเป็นการซื้อขายหน่วยลงทุนในบัญชีบริษัทหลักทรัพย์แบบไม่เปิดเผยชื่อผู้ถือหน่วยลงทุน (omnibus account) บริษัทจัดการกองทุนรวมต้องจัดให้มีข้อกําหนดให้บุคคลนั้นปฏิบัติให้เป็นไปตาม (1) (2) (3) และ (4) ด้วย โดยอนุโลมส่วน ๔ การขายหรือรับซื้อคืนหน่วยลงทุนผ่านการบริการ ธุรกรรมทางอิเล็กทรอนิกส์ ข้อ ๑๕ บริษัทจัดการกองทุนรวมจะขายหรือรับซื้อคืนหน่วยลงทุนผ่านการบริการธุรกรรมทางอิเล็กทรอนิกส์ได้ต่อเมื่อ (1) จัดให้มีกระบวนการที่เพียงพอในการตรวจสอบความมีตัวตนของผู้ลงทุนว่าเป็นบุคคลที่เข้าทํารายการซื้อขายหน่วยลงทุนจริง โดยบุคคลดังกล่าวได้รับทราบคําเตือนตาม (2) และข้อมูลตาม (3) ก่อนการทํารายการ (2) จัดให้มีคําเตือนเกี่ยวกับการลงทุนในหน่วยลงทุนตามข้อ 13 และคําเตือนที่จําเป็นเกี่ยวกับการซื้อขายหน่วยลงทุนผ่านการบริการธุรกรรมทางอิเล็กทรอนิกส์ (3) จัดให้มีการเผยแพร่ข้อมูลที่เป็นสาระสําคัญเกี่ยวกับหน่วยลงทุนและกองทุนรวมผ่านการบริการธุรกรรมทางอิเล็กทรอนิกส์เท่าที่ระบบอิเล็กทรอนิกส์ดังกล่าวจะเอื้ออํานวยต่อการเผยแพร่ข้อมูลนั้น โดยอาจระบุให้ทราบถึงวิธีการเข้าถึงข้อมูลดังกล่าวแทนการเผยแพร่ก็ได้ (4) จัดให้มีระบบรักษาความปลอดภัยของข้อมูลการซื้อขายหน่วยลงทุน (5) จัดให้มีระบบการเก็บรักษาข้อมูลเกี่ยวกับการซื้อขายหน่วยลงทุนผ่านการบริการธุรกรรมทางอิเล็กทรอนิกส์ของกองทุนรวมทุกรายการไว้ และจัดให้มีระบบการเก็บรักษาข้อมูลดังกล่าวสํารองไว้ด้วยข้อ ๑๖ ให้บริษัทจัดการกองทุนรวมแจ้งวันเริ่มให้บริการซื้อขายหน่วยลงทุนผ่านการบริการธุรกรรมทางอิเล็กทรอนิกส์ รายละเอียดของการให้บริการ และชื่อของบริการ พร้อมทั้งนําส่งเอกสารเกี่ยวกับระบบรักษาความปลอดภัยในการทํางานของระบบงานคอมพิวเตอร์ที่เกี่ยวข้องกับการซื้อขายหน่วยลงทุนผ่านการบริการธุรกรรมทางอิเล็กทรอนิกส์ และเอกสารเกี่ยวกับระบบรักษาความปลอดภัยของข้อมูลของผู้ลงทุน ให้สํานักงานทราบล่วงหน้าก่อนเริ่มให้บริการดังกล่าวส่วน ๕ หลักฐานแสดงสิทธิในหน่วยลงทุนและข้อจํากัดการโอน ข้อ ๑๗ ในการจัดให้มีหลักฐานแสดงสิทธิในหน่วยลงทุน บริษัทจัดการกองทุนรวมต้อง (1) ดําเนินการให้หลักฐานดังกล่าวแสดงข้อมูลที่จําเป็นและเพียงพอเพื่อให้ผู้ถือหน่วยลงทุนสามารถใช้เป็นหลักฐานแสดงสิทธิของผู้ถือหน่วยลงทุนและใช้อ้างอิงต่อบริษัทและบุคคลอื่นได้ (2) มีข้อมูลของบุคคลต่าง ๆที่เกี่ยวข้องกับการจัดการกองทุนรวมเพื่อให้ผู้ถือหน่วยลงทุนสามารถติดต่อกับบุคคลเหล่านั้นได้ (3) ในกรณีที่มีข้อจํากัดสิทธิของผู้ถือหน่วยลงทุน ให้ระบุข้อจํากัดสิทธิเช่นว่านั้นไว้ให้ชัดเจนข้อ ๑๘ บริษัทจัดการกองทุนรวมต้องแจ้งให้นายทะเบียนหน่วยลงทุนทราบถึงข้อจํากัดการโอนหน่วยลงทุนของกองทุนรวม ในกรณีที่นายทะเบียนหน่วยลงทุนทําการลงทะเบียนการโอนหน่วยลงทุนโดยฝ่าฝืนข้อจํากัดการโอน ให้บริษัทดําเนินการให้นายทะเบียนหน่วยลงทุนเพิกถอนการลงทะเบียนการโอนหน่วยลงทุนโดยไม่ชักช้าส่วน ๖ การเพิ่มเงินทุนจดทะเบียนและเงินทุนโครงการ ข้อ ๑๙ บริษัทจัดการกองทุนรวมอาจเพิ่มเงินทุนจดทะเบียนของกองทุนรวมปิดได้โดยต้องระบุไว้ให้ชัดเจนในโครงการจัดการกองทุนรวมตั้งแต่ก่อนการเสนอขายหน่วยลงทุนครั้งแรก แต่ต้องไม่เกินกว่าเงินทุนโครงการที่จดทะเบียนไว้กับสํานักงาน และในการเสนอขายหน่วยลงทุนเพื่อการเพิ่มเงินทุนจดทะเบียน บริษัทจะต้องเสนอขายหน่วยลงทุนดังกล่าวในราคาที่กําหนดตามมูลค่าทรัพย์สินสุทธิของกองทุนรวมของวันที่เสนอขายหน่วยลงทุน บริษัทจัดการกองทุนรวมอาจเพิ่มเงินทุนโครงการของกองทุนรวมเปิดได้ตามที่ระบุไว้ในโครงการ และบริษัทจะเสนอขายหน่วยลงทุนตามจํานวนที่เพิ่มขึ้นของเงินทุนโครงการได้ต่อเมื่อได้มีการจดทะเบียนเปลี่ยนแปลงเงินทุนโครงการต่อสํานักงานแล้วส่วน ๗ การสิ้นสุดลงของการอนุมัติให้จัดตั้งและจัดการกองทุนรวม ข้อ ๒๐ เมื่อสิ้นสุดระยะเวลาการเสนอขายหน่วยลงทุนของกองทุนรวมครั้งแรก หากปรากฏกรณีดังต่อไปนี้ ให้การอนุมัติให้จัดตั้งและจัดการกองทุนรวมนั้นสิ้นสุดลง (1) ในกรณีที่เป็นกองทุนรวมเพื่อผู้ลงทุนทั่วไป มีการจําหน่ายหน่วยลงทุนให้ผู้ลงทุนได้ไม่ถึงสามสิบห้าราย (2) ในกรณีที่เป็นกองทุนรวมเพื่อผู้ลงทุนประเภทสถาบัน มีการจําหน่ายหน่วยลงทุนให้ผู้ลงทุนได้ไม่ถึงสิบราย เว้นแต่ในกรณีที่เป็นการจําหน่ายหน่วยลงทุนทั้งหมดให้แก่กองทุนบําเหน็จบํานาญข้าราชการ หรือกองทุนประกันสังคม (3) จําหน่ายหน่วยลงทุนได้มีมูลค่าน้อยกว่าห้าสิบล้านบาท ให้บริษัทจัดการกองทุนรวมแจ้งให้สํานักงานทราบกรณีตามวรรคหนึ่งภายในสิบห้าวันนับแต่วันสิ้นสุดระยะเวลาการเสนอขายหน่วยลงทุนดังกล่าว และคืนเงินค่าจองซื้อหน่วยลงทุนและผลประโยชน์ใด ๆ ที่เกิดขึ้นจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุนภายในหนึ่งเดือนนับแต่วันสิ้นสุดระยะเวลาการเสนอขายหน่วยลงทุนนั้นตามสัดส่วนของเงินค่าจองซื้อหน่วยลงทุน หากบริษัทไม่สามารถคืนเงินและผลประโยชน์ภายในกําหนดเวลานั้นได้อันเนื่องจากความผิดพลาดของบริษัทเอง ให้บริษัทชําระดอกเบี้ยในอัตราไม่ต่ํากว่าร้อยละเจ็ดครึ่งต่อปีนับแต่วันที่ครบกําหนดเวลานั้นจนถึงวันที่บริษัทชําระเงินค่าจองซื้อจนครบถ้วน เพื่อประโยชน์ในการคํานวณมูลค่าหน่วยลงทุนที่ขายได้แล้วตามวรรคหนึ่ง ให้ใช้ราคาตามมูลค่าที่ตราไว้ของหน่วยลงทุนเป็นเกณฑ์ในการคํานวณข้อ ๒๑ สํานักงานอาจเพิกถอนการอนุมัติให้จัดตั้งและจัดการกองทุนรวม หากปรากฏกรณีดังต่อไปนี้ (1) มีการแก้ไขเพิ่มเติมโครงการจัดการกองทุนรวมที่ขัดหรือแย้งกับข้อกําหนดตามประกาศนี้โดยไม่ได้รับอนุญาตจากสํานักงาน (2) ในกรณีที่เป็นกองทุนรวมเพื่อผู้ลงทุนประเภทสถาบัน หากมีผู้ถือหน่วยลงทุนของกองทุนรวมเป็นบุคคลอื่นใดที่มิใช่ผู้ลงทุนประเภทสถาบันตามที่ระบุไว้ในโครงการ (3) มีการจําหน่ายหน่วยลงทุนโดยบริษัทจัดการกองทุนรวมมิได้ปฏิบัติหรือดูแลให้มีการปฏิบัติตามข้อ 14 เมื่อมีการเพิกถอนการอนุมัติตามวรรคหนึ่ง หากได้มีการเสนอขายหน่วยลงทุนแล้วแต่ยังมิได้มีการจดทะเบียนกองทุนรวม ให้บริษัทคืนเงินค่าจองซื้อหน่วยลงทุนและผลประโยชน์ใด ๆ ให้แก่ผู้จองซื้อหน่วยลงทุน โดยให้นําความในวรรคสองของข้อ 20 มาใช้บังคับโดยอนุโลม แต่หากมีการจดทะเบียนกองทุนรวมแล้ว ให้บริษัทดําเนินการให้มีการเลิกกองทุนรวมทันทีหมวด ๒ หลักเกณฑ์เพิ่มเติมของกองทุนรวมมีประกัน ข้อ ๒๒ ในส่วนนี้ "ผู้ประกัน" หมายความว่า ผู้ที่ทําสัญญาประกันกับบริษัทจัดการกองทุนรวมในการให้ประกันต่อผู้ถือหน่วยลงทุนที่จะได้รับชําระเงินลงทุน หรือเงินลงทุนและผลตอบแทน แล้วแต่กรณี ตามจํานวนที่รับประกันไว้ "มติของผู้ถือหน่วยลงทุน" หมายความว่า มติด้วยคะแนนเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกึ่งหนึ่งของจํานวนหน่วยลงทุนที่จําหน่ายได้แล้วทั้งหมดของโครงการจัดการกองทุนรวมข้อ ๒๓ โครงการจัดการกองทุนรวมมีประกันจะต้องมีรายละเอียดเพิ่มเติมดังต่อไปนี้ (1) รายละเอียดเกี่ยวกับผู้ประกันที่มีคุณสมบัติตามข้อ 24 อันได้แก่ (ก) ชื่อ และที่อยู่ของผู้ประกัน (ข) ประเภท และการประกอบธุรกิจของผู้ประกัน (ค) ฐานะทางการเงิน และผลการดําเนินงานของผู้ประกัน (ง) ผลการจัดอันดับความน่าเชื่อถือของผู้ประกัน (จ) สิทธิ หน้าที่ และความรับผิดชอบของผู้ประกัน (2) รายละเอียดเกี่ยวกับการประกัน อันได้แก่ (ก) จํานวนเงินลงทุนที่ประกัน และผลตอบแทนที่ประกัน (ถ้ามี) โดยต้องไม่มีเงื่อนไขความรับผิดและต้องสามารถฟ้องร้องบังคับกันได้ตามกฎหมายไทย (ข) ระยะเวลาการประกัน และวันครบกําหนดระยะเวลาการประกันแต่ละงวด (ถ้ามี) (ค) วันที่ผู้ถือหน่วยลงทุนจะได้รับชําระเงินลงทุน หรือเงินลงทุนและผลตอบแทน ตามที่ประกันไว้ ทั้งนี้ ภายในห้าวันทําการนับแต่วันที่ขายคืนหน่วยลงทุนกรณีกองทุนรวมเปิด หรือภายในสามสิบวันนับแต่วันไถ่ถอนหน่วยลงทุนกรณีเลิกกองทุนรวม แล้วแต่กรณี (ง) ผลของการขายคืนหน่วยลงทุนก่อนครบกําหนดระยะเวลาการประกัน (จ) ผลของการขายคืนหรือไถ่ถอนหน่วยลงทุนเมื่อครบกําหนดระยะเวลาการประกัน ในกรณีที่มูลค่าหน่วยลงทุนสุทธิสูงกว่ามูลค่าที่ประกัน (3) การแก้ไขเพิ่มเติมสัญญาประกันในเรื่องใด ๆ อันมีผลให้ผู้ถือหน่วยลงทุนเสียผลประโยชน์ จะต้องได้รับมติของผู้ถือหน่วยลงทุนข้อ ๒๔ ผู้ประกันของกองทุนรวมมีประกันจะต้องมีคุณสมบัติอย่างใดอย่างหนึ่งดังต่อไปนี้ (1) เป็นนิติบุคคลดังต่อไปนี้ และนิติบุคคลดังกล่าวต้องสามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจนั้น (ก) ธนาคารหรือสถาบันการเงินที่มีกฎหมายเฉพาะจัดตั้งขึ้น (ข) ธนาคารพาณิชย์ตามกฎหมายว่าด้วยการธนาคารพาณิชย์ (ค) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ หรือ (ง) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการให้สินเชื่อธุรกิจหลักทรัพย์ตามกฎหมายว่าด้วยหลักทรัพย์และตลาดหลักทรัพย์ หรือ (2) เป็นสถาบันการเงินที่จัดตั้งขึ้นตามกฎหมายต่างประเทศที่ได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับการยอมรับจากสํานักงาน การพิจารณาความสามารถดํารงเงินกองทุนและกันเงินสํารองตาม (1) จะพิจารณาจากรายงานเกี่ยวกับเรื่องดังกล่าวที่ยื่นต่อหน่วยงานที่กํากับดูแลการประกอบธุรกิจของนิติบุคคลนั้นข้อ ๒๕ ในการระบุคําเตือนตามข้อ 13 บริษัทจัดการกองทุนรวมไม่ต้องระบุคําเตือนที่ว่า "ผู้ถือหน่วยลงทุนอาจได้รับเงินลงทุนคืนมากกว่าหรือน้อยกว่าเงินลงทุนเริ่มแรก" ไว้ในใบจองซื้อหน่วยลงทุนหรือในคําสั่งซื้อหน่วยลงทุนหมวด ๓ หลักเกณฑ์เพิ่มเติมของกองทุนรวมคุ้มครองเงินต้น ข้อ ๒๖ บริษัทจัดการกองทุนรวมจะได้รับอนุมัติให้จัดตั้งและจัดการกองทุนรวมคุ้มครองเงินต้น ต่อเมื่อเป็นไปตามหลักเกณฑ์ดังต่อไปนี้ (1) ต้องเป็นกองทุนรวมที่มีนโยบายคุ้มครองเงินลงทุนเริ่มแรกเป็นจํานวนไม่ต่ํากว่าร้อยละแปดสิบของเงินลงทุนเริ่มแรก (2) ต้องแสดงรายละเอียดเกี่ยวกับการคุ้มครองเงินลงทุนเริ่มแรกอย่างชัดเจนไว้ในโครงการจัดการกองทุนรวม ซึ่งอย่างน้อยต้องมีข้อมูลเกี่ยวกับเงื่อนไขการคุ้มครอง จํานวนเงินที่คุ้มครองและระยะเวลาการคุ้มครองหมวด ๔ หลักเกณฑ์เพิ่มเติมของกองทุนรวมที่ลงทุนในต่างประเทศ ข้อ ๒๗ บริษัทจัดการกองทุนรวมที่ประสงค์จะยื่นคําขอจัดตั้งกองทุนรวมที่ลงทุนในต่างประเทศ ต้องเป็นผู้มีคุณสมบัติตามที่ได้รับความเห็นชอบจากสํานักงาน หมวด ๕ หลักเกณฑ์เพิ่มเติมของกองทุนรวมเพื่อแก้ไขปัญหาการดํารงเงินกองทุนของธนาคารพาณิชย์ ข้อ ๒๘ บริษัทจัดการกองทุนรวมจะได้รับอนุมัติให้จัดตั้งและจัดการกองทุนรวมเพื่อแก้ไขปัญหาการดํารงเงินกองทุนของธนาคารพาณิชย์ ต่อเมื่อเป็นตามหลักเกณฑ์ดังต่อไปนี้ (1) ยื่นคําขออนุมัติจัดตั้งและจัดการกองทุนรวมเพื่อแก้ไขปัญหาการดํารงเงินกองทุนของธนาคารพาณิชย์ภายในวันที่ 31 ธันวาคม พ.ศ. 2549 (2) ต้องเป็นกองทุนรวมที่กําหนดอายุโครงการจัดการกองทุนรวมที่แน่นอนหมวด ๖ หลักเกณฑ์เพิ่มเติมของกองทุนรวมเพื่อการเลี้ยงชีพ ข้อ ๒๙ กองทุนรวมเพื่อการเลี้ยงชีพจะต้องเป็นกองทุนรวมเปิดข้อ ๓๐ ให้บริษัทจัดการกองทุนรวมจัดทําเอกสารเกี่ยวกับสิทธิประโยชน์ทางภาษีของการลงทุนในกองทุนรวมเพื่อการเลี้ยงชีพ โดยต้องมีรายการอย่างน้อยดังต่อไปนี้ (1) สิทธิประโยชน์ทางภาษีของผู้ถือหน่วยลงทุน ประเภทของเงินได้ที่นํามาซื้อหน่วยลงทุนของกองทุนรวมเพื่อการเลี้ยงชีพที่จะได้รับสิทธิประโยชน์ทางภาษี และเงื่อนไขการลงทุนที่ผู้ถือหน่วยลงทุนจะได้รับสิทธิประโยชน์ทางภาษี (2) การชําระคืนสิทธิประโยชน์ทางภาษีที่เคยได้รับ การชําระภาษีเงินได้จากการขายคืนหน่วยลงทุน การชําระเงินเพิ่มและเบี้ยปรับกรณีที่ผู้ถือหน่วยลงทุนปฏิบัติไม่เป็นไปตามเงื่อนไขการลงทุนหรือไถ่ถอนหน่วยลงทุนก่อนกําหนด พร้อมยกตัวอย่างประกอบ รายการตาม (1) และ (2) ให้มีรูปแบบและรายละเอียดตามที่สมาคมกําหนดโดยได้รับความเห็นชอบจากสํานักงานข้อ ๓๑ ให้บริษัทจัดการกองทุนรวมจัดส่ง แจกจ่าย หรือจัดให้มีเอกสารเกี่ยวกับสิทธิประโยชน์ทางภาษีเกี่ยวกับการลงทุนในกองทุนรวมเพื่อการเลี้ยงชีพที่เป็นปัจจุบัน ตามหลักเกณฑ์และวิธีการดังต่อไปนี้1. ในการเสนอขายหน่วยลงทุนของกองทุนรวมเพื่อการเลี้ยงชีพ ให้บริษัทจัดส่งและดําเนินการให้ตัวแทนสนับสนุนจัดส่งเอกสารเกี่ยวกับสิทธิประโยชน์ของการลงทุนในกองทุนรวมเพื่อการเลี้ยงชีพให้ผู้ที่สนใจจะลงทุนพร้อมกับใบคําสั่งซื้อหน่วยลงทุน เว้นแต่ในกรณีที่ผู้สนใจจะลงทุนเป็นผู้ถือหน่วยลงทุนของกองทุนรวมเพื่อการเลี้ยงชีพกองทุนรวมใดกองทุนรวมหนึ่งที่จัดตั้งและจัดการโดยบริษัทอยู่แล้วในขณะนั้น บริษัทจะไม่จัดส่งเอกสารดังกล่าวก็ได้ หากข้อมูลของเอกสารนั้นไม่มีการเปลี่ยนแปลงไปจากข้อมูลที่ผู้ถือหน่วยลงทุนดังกล่าวเคยได้รับ2. ให้บริษัทจัดให้มีเอกสารเกี่ยวกับสิทธิประโยชน์ทางภาษีเกี่ยวกับการลงทุนในกองทุนรวมเพื่อการเลี้ยงชีพไว้ ณ ที่ทําการทุกแห่งของบริษัทและ ณ สถานที่ติดต่อทุกแห่งของตัวแทนสนับสนุนเพื่อประโยชน์ในการแจกจ่ายแก่ผู้สนใจจะลงทุนได้ตลอดเวลาที่เสนอขายหน่วยลงทุนข้อ ๓๒ บริษัทจัดการกองทุนรวมต้องจัดให้มีข้อจํากัดการโอนและการจํานําซึ่งระบุไว้ในโครงการจัดการกองทุนรวมและในร่างข้อผูกพันระหว่างผู้ถือหน่วยลงทุนกับบริษัทว่าบริษัทหรือนายทะเบียนหน่วยลงทุนจะปฏิเสธการลงทะเบียนการโอนและการจํานําหน่วยลงทุนข้อ ๓๓ บริษัทจัดการกองทุนรวมต้องดําเนินการให้ปรากฏข้อจํากัดการโอนและการจํานําของกองทุนรวมเพื่อการเลี้ยงชีพไว้ในคําขอเปิดบัญชีเพื่อซื้อหรือขายคืนหน่วยลงทุนกับบริษัท โดยบริษัทต้องแจ้งให้นายทะเบียนหน่วยลงทุนทราบถึงข้อจํากัดดังกล่าวด้วยข้อ ๓๔ มิให้นําความในข้อ 20 วรรคหนึ่งมาใช้บังคับ และเมื่อสิ้นสุดระยะเวลาการเสนอขายหน่วยลงทุนครั้งแรกของโครงการจัดการกองทุนรวมเพื่อการเลี้ยงชีพแล้ว หากปรากฏว่าบริษัทจัดการกองทุนรวมจําหน่ายหน่วยลงทุนให้ผู้ลงทุนได้ไม่ถึงสามสิบห้าราย ให้การอนุมัติให้จัดตั้งและจัดการกองทุนรวมเพื่อการเลี้ยงชีพนั้นสิ้นสุดลง หมวด ๗ หลักเกณฑ์เพิ่มเติมของกองทุนรวมหุ้นระยะยาว ข้อ ๓๕ บริษัทจัดการกองทุนรวมจะได้รับอนุมัติให้จัดตั้งและจัดการกองทุนรวมหุ้นระยะยาว ต่อเมื่อเป็นไปตามหลักเกณฑ์ดังต่อไปนี้ (1) กองทุนรวมที่จะจัดตั้งต้องเป็นกองทุนรวมเพื่อผู้ลงทุนทั่วไปเท่านั้น (2) กองทุนรวมที่จะจัดตั้งต้องเป็นกองทุนรวมเปิดซึ่งกําหนดระยะเวลาการรับซื้อคืนหน่วยลงทุนไม่เกินปีละสองครั้ง (3) อายุโครงการจัดการกองทุนรวมต้องไม่น้อยกว่าสิบปี (4) ในกรณีที่กองทุนรวมหุ้นระยะยาวเป็นกองทุนรวมดัชนี ดัชนีที่ใช้ต้องเป็นดัชนีราคาหุ้นตลาดหลักทรัพย์แห่งประเทศไทย (SET Index) หรือ ดัชนี SET 50 (SET 50 Index) ข้อ ๓๖ ให้บริษัทจัดการกองทุนรวมเสนอขายหน่วยลงทุนครั้งแรก ภายในหกเดือนนับแต่วันที่บริษัทได้รับอนุมัติให้จัดตั้งและจัดการกองทุนรวมข้อ ๓๗ บริษัทจัดการกองทุนรวมต้องนําเงินที่ได้จากการจําหน่ายหน่วยลงทุนมาจดทะเบียนเป็นกองทุนรวมต่อสํานักงานภายในวันที่ 30 มิถุนายน พ.ศ. 2550ข้อ ๓๘ บริษัทจัดการกองทุนรวมต้องจัดให้มีข้อความที่ให้ผู้ลงทุนแสดงเจตนาว่าจะให้มีการโอนย้ายการลงทุนไปยังกองทุนรวมหุ้นระยะยาวอื่นหรือไม่ ในใบจองซื้อหน่วยลงทุนหรือใบคําสั่งซื้อหน่วยลงทุน เมื่อมูลค่าหน่วยลงทุนหรือจํานวนหน่วยลงทุนลดลงจนเป็นเหตุให้เลิกกองทุนรวมตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการจัดการกองทุนรวมหุ้นระยะยาว ข้อ ๓๙ ให้บริษัทจัดการกองทุนรวมจัดทําและเผยแพร่เอกสารเกี่ยวกับสิทธิประโยชน์ทางภาษีของการลงทุนในกองทุนรวมหุ้นระยะยาว โดยให้นําความในข้อ 30 และข้อ 31 มาใช้บังคับโดยอนุโลม ทั้งนี้ ในเอกสารเกี่ยวกับสิทธิประโยชน์ทางภาษีของการลงทุนในกองทุนรวมหุ้นระยะยาวไม่ต้องมีรายการเกี่ยวกับประเภทของเงินได้ที่นํามาซื้อหน่วยลงทุน แต่ให้มีรายการเกี่ยวกับระยะเวลาที่ผู้ถือหน่วยลงทุนจะได้รับสิทธิประโยชน์ทางภาษีเป็นรายการเพิ่มเติมในเอกสารดังกล่าว ข้อ ๔๐ ให้บริษัทจัดการกองทุนรวมดําเนินการเกี่ยวกับข้อจํากัดการโอนและการจํานําหน่วยลงทุนของกองทุนรวมหุ้นระยะยาว โดยนําความในข้อ 32 และข้อ 33 มาใช้บังคับโดยอนุโลม ข้อ ๔๑ มิให้นําความในข้อ 20 วรรคหนึ่งมาใช้บังคับ และเมื่อสิ้นสุดระยะเวลาการเสนอขายหน่วยลงทุนครั้งแรกของโครงการจัดการกองทุนรวมหุ้นระยะยาวแล้ว หากปรากฏว่าบริษัทจัดการกองทุนรวมจําหน่ายหน่วยลงทุนให้ผู้ลงทุนได้ไม่ถึงสามสิบห้าราย ให้การอนุมัติให้จัดตั้งและจัดการกองทุนรวมหุ้นระยะยาวสิ้นสุดลง เมื่อมีการจดทะเบียนกองทรัพย์สินเป็นกองทุนรวมแล้ว หากปรากฏว่าจํานวนผู้ถือหน่วยลงทุนลดลงเหลือน้อยกว่าสามสิบห้ารายในวันทําการใด ๆ ให้บริษัทจัดการดําเนินการเพื่อเลิกกองทุนรวมหุ้นระยะยาวให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการจัดการกองทุนรวมหุ้นระยะยาวข้อ ๔๒ ตั้งแต่วันสิ้นปีปฏิทินที่สองที่จัดตั้งกองทุนรวมหุ้นระยะยาวเป็นต้นไป หากปรากฏว่ามูลค่าหน่วยลงทุนที่ขายได้แล้วทั้งหมดลดลงเหลือน้อยกว่าห้าสิบล้านบาทเป็นเวลาห้าวันทําการซื้อขายหน่วยลงทุนติดต่อกัน หรือลดลงเหลือน้อยกว่าสามสิบล้านบาทในวันทําการใด ให้บริษัทจัดการดําเนินการเพื่อเลิกกองทุนรวมหุ้นระยะยาวให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการจัดการกองทุนรวมหุ้นระยะยาว การคํานวณมูลค่าหน่วยลงทุนตามวรรคหนึ่ง ให้ใช้มูลค่าที่ตราไว้ของหน่วยลงทุนในการคํานวณอื่นๆ ๒ การเข้าทําสัญญารับจัดการกองทุนส่วนบุคคล ข้อ ๔๓ ในการรับจัดการกองทุนส่วนบุคคลให้แก่ลูกค้าที่เป็นคณะบุคคล คณะบุคคลดังกล่าวต้องประกอบด้วยบุคคลไม่เกินสามสิบห้ารายข้อ ๔๔ ในการรับจัดการกองทุนส่วนบุคคล บริษัทจัดการกองทุนส่วนบุคคลต้องดําเนินการดังต่อไปนี้ (1) จัดทําข้อมูลของลูกค้าเป็นลายลักษณ์อักษร (customer's profile) โดยมีรายละเอียดของข้อมูลและปรับปรุงข้อมูลตามที่สมาคมกําหนดโดยได้รับความเห็นชอบจาก สํานักงาน ทั้งนี้ ในกรณีที่ลูกค้าปฏิเสธการให้ข้อมูลดังกล่าว ให้บริษัทแจ้งให้ลูกค้าทราบว่าการเสนอนโยบายการลงทุนให้แก่ลูกค้านั้น บริษัทได้พิจารณาจากข้อมูลเพียง เท่าที่ลูกค้าให้บริษัทเท่านั้น (2) เสนอนโยบายการลงทุนที่เหมาะสมกับลูกค้าซึ่งได้ประเมินจากวัตถุประสงค์ในการลงทุนของลูกค้า ประสบการณ์ในการลงทุน ฐานะทางการเงิน ภาระทางการเงิน ความต้องการและข้อจํากัดการลงทุน และจัดการกองทุนส่วนบุคคลเป็นไปตามนโยบายการลงทุนดังกล่าวข้อ ๔๕ สัญญารับจัดการกองทุนส่วนบุคคลที่เป็นกองทุนสํารองเลี้ยงชีพต้องมีอายุสัญญาไม่น้อยกว่าสองปีข้อ ๔๖ นโยบายการลงทุนของกองทุนส่วนบุคคลซึ่งมีมูลค่าหลักทรัพย์หรือทรัพย์สินของผู้ลงทุนรายย่อยต่ํากว่าหนึ่งล้านบาท หรือกองทุนส่วนบุคคลที่เป็นกองทุนสํารองเลี้ยงชีพ ให้นํานโยบายการลงทุนของกองทุนรวมตามข้อ 4(1) และ(2)(ก) ถึง (ช) มาใช้บังคับโดยอนุโลม กองทุนส่วนบุคคลที่เป็นกองทุนสํารองเลี้ยงชีพอาจกําหนดนโยบายการลงทุนโดยไม่เป็นไปตามวรรคหนึ่งก็ได้ หากบริษัทจัดการกองทุนส่วนบุคคลสามารถเปรียบเทียบผลการดําเนินงานของกองทุนสํารองเลี้ยงชีพกับตัวชี้วัด (benchmark) ที่สอดคล้องกับนโยบายที่กําหนดขึ้นนั้นข้อ ๔๗ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2547 เป็นต้นไป ผู้มีอํานาจลงนาม - ประกาศ ณ วันที่ 11 มิถุนายน พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์